ประมานเดือนกว่าๆที่ผ่านมาทานข้าวแค่วันละกล่องเองค่ะ รู้สึกตัวเองกินข้าวน้อยมากแต่พยายามแล้วก็ได้เท่านั้นคือมันรู้สึกจะอ้วกตลอดเลยค่ะถ้ากินเยอะกว่านั้น มันเกิดจากอะไรหรอคะ น้ำหนักก็น่าจะลงไปหลายโลแล้วแต่ไม่กล้าชั่ง แล้วก็ไม่ดื่มน้ำด้วยค่ะ พยายามแล้วก็ดื่มได้ไม่เยอะเท่าที่ควร อาการที่พึ่งสังเกตเจอคือเท้าเย็นมากเย็นตลอดเวลา ยิ่งเวลาฝนตกอากาศเปลี่ยนจะรู้สึกตัวร้อนตลอดแต่เท้ากับมือคือเย็นเฉียบเหมือนจะป่วยน่ะค่ะมันค่อนข้างทรมานเลย แบบนี้คือจะตายรึยังคะ🥲ยังอายุน้อยอยู่เลย ไม่อยากตายตอนนี้ มีวิธีแก้ยังไงรบกวนด้วยนะคะขอบค่ะ
สวัสดีค่ะ การที่ทานอาหารได้น้อย จากการทานไม่ลง แล้วทำให้มีน้ำหนักลด แนะนำให้ชั่งน้ำหนักตัวดูค่ะ หากลดไปมากกว่า 5% ของน้ำหนักตัวเดิมภายใน 3 เดือน (หรือน้อยกว่า 3 เดือนก็ได้) ถือว่ามีน้ำหนักตัวลดลงอย่างมีนัยสำคัญ ซึ่งสาเหตุอาจเกิดจาก- เป็นโรคเบาหวาน (ชนิดที่เกิดจากพันธุกรรม) ซึ่งอาจมีอาการอื่นๆ ร่วม เช่น อ่อนเพลีย เหนื่อยง่าย หิวน้ำบ่อย ปัสสาวะบ่อย ปัสสาวะมีมดขึ้น ผิวแห้ง ตาแห้ง คันผิวหนัง มือเท้าชา ตาพร่ามัว เป็นต้น- มีภาวะไทรอยด์ฮอร์โมนเป็นพิษ ซึ่งอาจมีอาการอื่นๆ ร่วม เช่น เหนื่อยง่าย หัวใจเต้นเร็ว เหงื่อออกง่าย นอนไม่หลับ ประจำเดือนมาผิดปกติ ถ่ายอุจจาระบ่อย หงุดหงิดง่าย รวมถึงอาจมีผมร่วงได้ เป็นต้น- โรคติดเชื้อเรื้อรังต่างๆ เช่น วัณโรค HIV ไวรัสตับอักเสบ ติดชื้อไวรัส EBV เป็นต้น- โรคภูมิแพ้ตนเองบางชนิด- ไตวายเรื้อรัง ตับเรื้อรัง หัวใจวาย- ลำไส้แปรปรวน ท้องเสียเรื้อรัง กรดไหลย้อน- โรคมะเร็ง- การใช้ยาบางชนิด รวมถึงยาเสพติด- โรคซึมเศร้าส่วนการที่ทานข้าวได้แค่วันละ 1 กล่อง ถือว่าน้อยไป เนื่องจากไม่น่าได้พลังงานที่เพียงพอในการใช้ชีวิตประจำวันค่ะ ในเบื้องต้น หากทานแล้วคลื่นไส้ ก็ควรทานครั้งละน้อย แต่บ่อยๆ ครั้ง อาจทาน 4-5 ครั้งต่อวันก็ได้ อาหารที่ทานก็ไม่ควรเป็นของรสจัด ทานเฉพาะอาหารที่มีประโยชน์ ไม่ทานของหวาน และอาหารที่ไม่มีประโยชน์ต่างๆ ค่ะ ส่วนน้ำก็เช่นกัน ควรพยายามดื่มให้เพียงพอในแต่ละวัน หากดื่มน้อยติดต่อกันนานๆ อาจทำให้เกิดไตวายได้ค่ะ แนะนำควรดื่มครั้งละน้อย แต่บ่อยๆ ไว้ค่ะส่วนการที่มือเท้าเย็น ก็อาจเกิดจากการที่ทานอาหารได้น้อย ทำให้ร่างกายขาดพลังงาน มือเท้าจึงเย็นได้แนะนำว่าควรไปพบแพทย์เพื่อทำการตรวจหาสาเหตุค่ะ จะได้รักษาให้ตรงกับเหตุ ไม่ควรปล่อยทิ้งไว้ เพราะอาจยิ่งยากต่อการรักษาได้หากเป็นมากขึ้นค่ะ